**VEDTEKTER FOR DEI KOMMUNALE BARNEHAGANE I ULSTEIN KOMMUNE**

**1. EIGAR OG DRIFT**  
Ulstein kommune eig og er ansvarleg for drift av Almejordet barnehage, Høddvoll barnehage og Sundgotmarka barnehage

Kommunalsjef for oppvekst og kultur har det administrative ansvaret for barnehagane. Levekårsutvalet er næraste folkevalde organ med ansvar for barnehagespørsmål.  
Einingsleiarane i dei kommunale barnehagane er administrativt lagt under Kommunalsjef for oppvekst og kultur,, og har ansvar for dagleg drift i barnehagen.

**2. FØREMÅL OG INNHALD**  
Barnehagane skal drivast i samsvar med *Lov om barnehager* med forskrifter, retningsliner frå Kunnskapsdepartementet, kommunale vedtak og planar for den einskilde barnehage.

**2.1 Føremål**  
*Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.*

*Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.*

*Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.*  
(*Lov om barnehager* §1)

**2.2 Innhald**  
*Barnehagen skal være en pedagogisk virksomhet.*  
(*Lov om barnehager* § 2 første ledd)

**3. FORELDRERÅD OG SAMARBEIDSUTVAL (SU)**  
For å sikre eit godt samarbeid med heimen, skal kvar barnehage ha eit foreldreråd og eit samarbeidsutval jf. *Lov om barnehage*r § 4.

**3.1 Foreldreråd**  
Foreldrerådet er samansett av foreldre/føresette til barna i barnehagen. Foreldrerådet skal fremme fellesinteresse til barn og foreldre, og bidra til at samarbeidet mellom barnehagen og foreldregruppa skapar eit godt barnehagemiljø. Ved røysting i foreldrerådet gis det ei stemme for kvart barn, og vanleg fleirtalsvedtak gjeld

**3.2 Samarbeidsutval (SU)**  
Samarbeidsutvalet skal ha seks medlemma, alle med personleg vararepresentant:

* 2 representantar valt av foreldrerådet.
* 2 representantar valt av dei tilsette.
* 2 representant valt av kommunestyret.

Styrar har ansvar for innkalling og referat. Styrar har møte, tale- og forslagsrett, men ikkje stemmerett. Funksjonstida til kommunen sin valde representant følgjer kommunevalperioden. SU konstituerer seg sjølv.

Alle som handsamar saker etter lov om barnehager, har teieplikt i samsvar med § 44 i *Lov om barnehager.*

**4. OPPTAK**  
**4.1** **Opptakskrins**  
Opptakskrins for dei kommunale barnehagane er Ulstein kommune.

Ved ledig kapasitet kan born frå andre kommunar få plass. Tilbodet må vere avklart med bustadkommunen. Born frå andre kommunar får plass for eitt barnehageår.

**4.2 Samordna opptak**  
Ulstein kommune har samordna opptak jf. § 17 i Lov om barnehager. Søknadsskjema og vedtekter ligg på kommunen si heimeside. Søknadsfrist for hovudopptak er 1. mars.

Barn som ønsker overflytting til anna barnehage i kommunen, må søke på elektronisk søknadsskjema innan 1.mars.

Barn som ikkje har rett til plass eller som søker etter fristen, vert sett på venteliste.

Styrar i barnehagen gir ei innstilling til opptak, som barnehagefagleg rådgjevar godkjenner for tildeling.

**4.3 Supplerande opptak**  
Det er høve til å søke om plass utanom hovudopptak. Supplerande opptak vert gjennomført om det er ledige plassar etter at hovudopptaketmer ferdig handsama.  
   
**5. Rett til barnehageplass**  
Rett til barnehageplass går fram av § 16 i *Lov om barnehager*.

*Barn som fyller eitt år seinast innan utgangen av august det året det vert søkt om barnehageplass, eller barn som er eldre, har rett til å få plass i barnehage dersom dei søker til hovudopptaket 1.mars og ønsker plass frå august.*

*Barn som fyller eitt år i september, oktober eller november det året det vert søkt om barnehageplass, har etter søknad rett til å få plass i barnehage innan utgangen av den månaden barnet fyller eitt år.*

*Barnet har rett til plass i barnehage i den kommunen der barnet er busett*

**6. Barn med rett til prioritet**  
Barn med rett til prioritet går fram av *Lov om barnehager* § 18.

Barn med nedsett funksjonsevne, med tilråding frå sakkunnig hald.

Barn med vedtak etter lov om barneverntenester §§ 4-12 og 4-4 anna og fjerde ledd

Kommunen har ansvaret for at barn med rett til prioritet får plass i barnehage

**7. Opptakskriteria**  
Ulstein kommune har følgande opptakskriteria i prioritert rekkefølge:

* Barn med rett til prioritet jf. *Lov om barnehager* § 18 . \*)
* Søsken til barn som har plass i barnehagen kommande barnehageår. Gjeld søsken med rett til plass.
* Andre barn med rett til plass. Her vert det nytta loddtrekking innan aldersgruppe.

\*) Til pkt. 1, skal det leggast ved vurdering/tilråding frå sakkunnig instans (t.d. PPT, lege, barnevernsteneste).

**8. OPPSEIING**  
Oppseiing av plass skal skje på elektronisk skjema. Oppseiingstida er to månadar frå den 1. i månaden etter dato for oppseiing. Dette gjeld også for reduksjon av plass.

Ved flytting til anna kommune, vil ein miste plassen 31.07.

Dersom barn ikkje skal gå i barnehage etter 1. mai, må foreldra/føresette seie opp plassen innan 31. mars. Vert plassen sagt opp etter 31. mars, må ein betale ut juni månad. Ved særskilte høve kan det gjerast unntak frå denne regelen, t.d. dersom barnehagen kan ta inn eit nytt barn til den ledige plassen.

**9. TILBOD OG OPNINGSTID**  
Barnehageåret er fom 01.08 tom 31.07.

Barnehagane er opne måndag – fredag, frå kl. 06:45 til 16:30 (Opningstida kan etter vurdering i samarbeidsutvalet, tilpassast brukarbehovet, innanfor opningstida).

Barnehagane har 5 planleggingsdagar. Barnehagen er da stengt. Planleggingsdagane vert rekna med i det årlege barnehagetilbodet. Dagane nyttast til å styrke kvaliteten på tilbodet og heve kompetansen til personalet. Planleggingsdagane vert ikkje rekna som feriedagar.

Barnehagane er stengd julaftan og nyttårsaftan. Vidare er barnehagane stengt i romjula, og måndag tom onsdag før Skjærtorsdag, for at personalet skal avspasere møtetid på kveldstid.

Dei kommunale barnehagane er sommarstengt i veke 28, 29 og 30.

**10. FERIE**  
Alle barn skal ha minst fire veker ferie i løpet av eit barnehageår. Tre veker skal vere samanhengande og avviklast om sommaren. Den fjerde veka kan leggast til romjula/påske når barnehagen har stengt. Barn som skal starte på skule, skal avvikle ferien før nytt barnehageår startar. Barna sin sommarferie vere fastsett innan 01.05. inneverande barnehageår.

**11. LEIKE- OG OPPHALDSAREAL**  
Ulstein kommune følger norm for leike- og opphaldsareal pr. barn i barnehage:

* 4 kvadratmeter pr. barn over 3 år
* 5,3 kvadratmeter pr. barn under 3 år.

Berekning av areal tek utgangspunkt i dei barna som faktisk er til stades og romma som faktisk står til disposisjon for barna sine aktivitetar.

Utearealet bør vere om lag seks gangar så stort som leike- og opphaldsarealet inne

**12. FORELDREBETALING**  
Foreldrebetaling, moderasjon, inntektsgrense og maksimalgrense vert regulert gjennom *Lov om barnehager §* 20, og med til ei kvar tid gjeldande forskrift.

Det skal betalast for 11 månadar. Juli er betalingsfri månad. Det vert ikkje gitt fråtrekk for fråvær, heller ikkje for dei dagane barnehagen er stengd.

Det vert kravd full betaling sjølv om barnet har fråvær på grunn av sjukdom eller andre årsaker, eventuelt med unntak av rettar etter lov og forskrifter. Dispensasjon frå betaling kan verte gitt etter søknad i kvart einskilt tilfelle.

Foreldrebetaling på foreldrebetaling vert sendt ut kvar månad med forfall den 20., for den månaden betalinga gjeld. Manglande betaling etter purring vil kunne føre til oppseiinga av plassen.

Betaling av kostpengar og andre tenester kjem i tillegg til maksimal pris.

**13. HELSEKONTROLL AV BARN OG PERSONALE**  
Før eit barn kan ta til i barnehage, skal det leggast fram erklæring om barnet si helse. Dersom barnet har møtt til ordinær kontroll på helsestasjon, kan slik erklæring gis av føresette på eige skjema.

Barnehagen sitt personale har plikt til å gjennomgå tuberkulosekontroll jf. gjeldande regelverk (Lov om barnehager § 50).

**13.1 Sjukdom:**  
Ved sjukdom skal barnet haldast heime til det er friskt nok til å delta i barnehagen sine aktivitetar.

Barnehagen følger Folkehelseinstituttets retningsliner ved sjukdom hos barn. <https://www.fhi.no/sv/barnehage/nar-ma-barnet-vare-hjemme-fra-barne/>

**14. TEIEPLIKT**  
Tilsette og medlemmar i samarbeidsutval har teieplikt etter *Lov om barnehage*r § 44 og jf. forvaltningslova §§ 13 til 13 f. Alle skal skrive under erklæring om teieplikt.  
  
**15. TILSETTE SI OPPLYSNINGSPLIKT**  
Barnehagetilsette har etter *Lov om barnehager* §§ 45 og 46, opplysningsplikt til sosialtenesta, kommunal helse- og omsorgstenester og barneverntenesta.

**16. INTERNKONTROLL**  
Barnehagane skal etter *Lov om barnehager* § 9. ha internkontroll for å sikre krav i lov og forskifter. Styrar er delegert ansvaret med barnehagen sin internkontroll.

Kommunale barnehagar har internkontrollsystem i samsvar med kommunen sitt internkontrollsystem.

**17. FORSIKRING**  
Ulstein kommune har kollektiv ulykkesforsikring for barna. Barna er forsikra på direkte veg til og frå barnehagen, i den tida dei oppheld seg i barnehagen, og på turar/utfluktar i barnehagen sin regi.

**18. ENDRINGAR I VEDTEKTENE**  
Endring i vedtektene skal leggast fram i levekårsutvalet for endeleg avgjerd, etter å ha vore handsama i samarbeidsutvala i dei kommunale barnehagane.

Prinsipielle og vesentlege endringar skal handsamast av kommunestyret. Vedtektsendring krev vanleg fleirtal.

**IVERKSETTING**  
Vedtektene er gjeldande frå 01.02.2025